ಕೊರೊನಾದಿಂದ ಮದ್ವೆ ನಿಂತಿದ್ದಕ್ಕೆ ವಧುಗಳ ಪ್ರತಿಭಟನೆ

-ವಿಡಿಯೋ, ಫೋಟೋ ವೈರಲ್

ರೋಮ್: ಕೊರೊನಾ ಮಹಾಮಾರಿ ತಮ್ಮ ಮದುವೆ ಮುಂದೂಡಿದಕ್ಕೆ ವಧುಗಳು ಪ್ರತಿಭಟನೆ ನಡೆಸಿರುವ ಘಟನೆ ಇಟಲಿಯ ರೋಮ್ ಸಿಟಿಯಲ್ಲಿ ನಡೆದಿದೆ. ಸದ್ಯ ಪ್ರತಿಭಟನೆಯ ಫೋಟೋ, ವಿಡಿಯೋ ಸೋಶಿಯಲ್ ಮೀಡಿಯಾದಲ್ಲಿ ವೈರಲ್ ಆಗಿವೆ.

ಟ್ರೆವಿ ಫೌಂಟೇನ್ ಬಳಿ ವಧುವಿನಂತೆ ಸಿಂಗಾರಗೊಂಡ ಬಂದ ಯುವತಿಯರು ಕೊರೊನಾ ವಿರುದ್ಧ ಫಲಕಗಳನ್ನು ಹಿಡಿದು ಪ್ರತಿಭಟನೆ ನಡೆಸಿದ್ದಾರೆ. ಕೊರೊನಾ ತಡೆಗಾಗಿ ಸರ್ಕಾರ ವಿಧಿಸಿರುವ ಕಟ್ಟುನಿಟ್ಟಿನ ಕ್ರಮಗಳಿಂದಾಗಿ ನಮ್ಮ ಮದುವೆ ದಿನಾಂಕ ಮುಂದೂಡಲಾಗಿದೆ ಎಂದು ಪ್ರತಿಭಟನಾನಿತರ ವಧುಗಳು ಆಕ್ರೋಶ ವ್ಯಕ್ತಪಡಿಸಿದರು.

ಪ್ರತಿಭಟನೆ ಮಾತನಾಡಿದ ಓರ್ವ ಯುವತಿ, ಈ ವರ್ಷ ನನ್ನ ಮದುವೆ ಫಿಕ್ಸ್ ಆಗಿತ್ತು. ಆದ್ರೆ ಕೊರೊನಾದಿಂದಾಗಿ ಮದುವೆ ದಿನಾಂಕ ಮುಂದಿನ ವರ್ಷ ಮುಂದೂಡಲಾಗಿದೆ. ಜೀವನದ ಸಮುಧರ ಕ್ಷಣಗಳು ಮುಂದೆ ಹೋಗಿದೆ ಎಂದು ಬೇಸರ ವ್ಯಕ್ತಪಡಿಸಿದ್ದಾರೆ.